Алматыда жол апатына себепкер болған полицей жүргізуші куәлігінен айырылды
DATE: 21:50, 20 Ақпан 2024 | GMT +5
TITLE: Алматыда жол апатына себепкер болған полицей жүргізуші куәлігінен айырылды
URL: https://kaz.inform.kz/news/almatida-zhol-apatina-sebepker-bolgan-politsey-zhurgzush-kualgnen-ayirildi-8e05fc/
META: DATE: 21:50, 20 Ақпан 2024 | GMT +5
TOTAL WORDS: 86
AUTHOR(S):
TEXT: Алматы қаласының мамандандырылған әкімшілік сотында ӘҚБтК-нің 608-бабының 3-бөлігімен К. -ға қатысты әкімшілік іс материал қаралды. Сотта анықталғандай, осы жылдың қыс мезгілінде К., есірткіге масаң күйінде қызметтік көлікті айдап, жол апатына себепкер болды. Сотта ол іс материалдарында көрсетілген фактілерді растап, жасаған әрекетіне өкінді. «Сот қаулысымен К. көлік құралын есірткіге масаң күйде басқарғаны үшін кінәлі деп танылып, жеті жылға жүргізуші куәлігінен айырылды», - деп хабарлады Алматы қалалық сотының баспасөз қызметі. Сот үкімі заңды күшіне енген жоқ. Бұған дейін Алматыда полиция майоры қызметтік көлікпен апатқа ұшырағаны туралы жазған едік
